stanford-oval/wikipedia huggingface dataset:
Mikael Forssell

| 0 | 1 | 2 | 3 |
| --- | --- | --- | --- |
 Mikael Forssell vuonna 2004.
Henkilötiedot
Koko nimi: Mikael Kaj Forssell
Syntymäaika: 15. maaliskuuta 1981 (ikä 43)
Syntymäpaikka: Steinfurt, Saksa
Pelipaikka: hyökkääjä
Pituus: 184 cm
Lempinimi: Miklu
Junioriseurat
1988–1991: PPojat
1992: HJK
1993–1994: FinnPa
1995–1997: HJK
Seurat
| Vuodet | Seura | O | (M) |
| 1997–1998 | HJK | 17 | (1) |
| 1998–2005 | Chelsea | 33 | (5) |
| 2000–2001 | → Crystal Palace (laina) | 52 | (16) |
| 2003 | → Borussia Mönchengladbach (laina) | 16 | (7) |
| 2003–2005 | → Birmingham City (laina) | 36 | (17) |
| 2005–2008 | Birmingham City | 65 | (13) |
| 2008–2011 | Hannover 96 | 44 | (7) |
| 2010 | → Hannover 96 II | 1 | (0) |
| 2011–2012 | Leeds United | 15 | (0) |
| 2013–2014 | HJK | 44 | (21) |
| 2014–2015 | VfL Bochum | 16 | (3) |
| 2016 | HJK | 19 | (3) |
| 2017 | HIFK | 25 | (8) |
| Yhteensä | Yhteensä | 383 | (101) |
Maajoukkue
| 1996–1997 | Suomi U15 | 19 | (15) |
| 1998 | Suomi U17 | 4 | (1) |
| 2000 | Suomi U19 | 5 | (5) |
| 2001 | Suomi U20 | 3 | (0) |
| 1998–1999 | Suomi U21 | 8 | (3) |
| 1999–2014 | Suomi | 87 | (29) |
 Seurajoukkueuran tilastot kattavat vain kansalliset sarjat.
Mikael Kaj Forssell (s. 15. maaliskuuta 1981 Steinfurt, Länsi-Saksa) on suomalainen entinen jalkapalloilija, pelipaikaltaan hyökkääjä, ja valmentaja. Forssell toimii Helsingin Jalkapalloklubin B- junioreiden päävalmentajana. Hänellä on myös korkeakoulututkinto urheilujohtamisesta.
Forssell pelasi Suomen maajoukkueessa 87 A-maaottelua ja teki 29 maalia vuosina 1999–2014. Hän on pelannut Suomen maajoukkueessa kuudenneksi eniten otteluita ja tehnyt kolmanneksi eniten maaleja.
Ura > Seurajoukkueura > Varhainen ura ja HJK

Forssell aloitti uransa Pallo-Pojissa. E-junioreissa hän pelasi yhden vuoden Helsingin Jalkapalloklubissa ennen siirtymistään Finnairin Palloilijoihin. Forssell palasi HJK:n junioreihin kaudeksi 1995. Ensiesiintymisensä HJK:n edustusjoukkueessa hän teki 16-vuotiaana HJK:n kohdattua kotiottelussa FF Jaron 1. syyskuuta 1997. Ottelu jäi Forssellin ainoaksi HJK:n mestaruuteen päättyneen kauden 1997 aikana. Seuraavalla kaudella hän pelasi 16 liigaottelua, ja onnistui niissä kertaalleen maalinteossa. Ensimmäisen pääsarjamaalinsa Forssell teki RoPS:aa vastaan 28. kesäkuuta 1998. Hän oli kauden aikana mukana myös HJK:n pelatessa ensimmäisenä suomalaisseurana Mestarien liigan otteluita.
Vuoden 1997 Helsinki Cupissa Mikael Forssell teki 26 maalia 8 pelissä.
Ura > Seurajoukkueura > Siirto Chelseaan, Crystal Palace ja Birmingham City

Vuoden 1998 loppupuolella Forssell siirtyi englantilaisseura Chelseaan. Pelit uudessa seurassa alkoivat lupaavasti, Claudio Ranierin toimiessa joukkueen päävalmentajana, mutta helmikuussa 2000 hänet lainattiin nimekkäämpien hyökkääjien tieltä 1. divisioonassa pelanneeseen Crystal Palaceen kokemusta hakemaan. Crystal Palacessa Forssell esitti paikoin loistavia otteita tehden kaudella 1999–2000 kolme maalia 13 ottelussa ja kaudella 2000–2001 13 maalia 39 ottelussa.
Kaudeksi 2001–2002 Forssell palasi Chelseaan, mutta läpimurto joukkueessa kariutui kauden pilanneeseen polvivammaan. Hän onnistui silti tekemään neljä maalia Valioliigassa kauden aikana. Kevääksi 2003 Forssell lainattiin Saksan Bundesliigan Borussia Mönchengladbachiin hakemaan pelituntumaa. Saksassa hän onnistui mainiosti, ja hinasi maaleillaan joukkueen kuiville putoamiskamppailussa nousten samalla kannattajien suureksi suosikiksi. Kaudeksi 2003–2004 Forssellin piti saada näkyvämpi rooli Chelseassa, mutta seurassa alkoivat puhaltaa uudet tuulet. Venäläinen liikemies Roman Abramovitš osti Chelsean ja hankki joukkueeseen liudan tähtipelaajia. Forssell lähti jälleen lainaan, tällä kertaa Birmingham Cityyn.
Birminghamissa Forssell teki todellisen läpimurtonsa Englannin tasolla ja oli koko kauden aivan Valioliigan maalintekijätilaston kärjen tuntumassa päätyen lopulta jaetulle viidennelle sijalle 17 maalillaan. Forssell aloitti seuraavankin kauden Birminghamissa, mutta polvivamma pilasi sen jälleen heti alkuunsa. Hän palasi tammikuussa 2005 Chelseaan, jossa hän pelasi muutaman ottelun. Hänellä ei kuitenkaan ollut sijaa Chelsean suunnitelmissa, vaikka manageri José Mourinho olisikin halunnut pitää Forssellin joukkueessa, ja näin hän siirtyi pysyvällä siirrolla Birminghamiin kaudeksi 2005–2006. Siirtosummana oli kolme miljoonaa puntaa. Kausi päättyi pettymykseen, kun Birmingham putosi Mestaruussarjaan, josta se onnistui kuitenkin nousemaan yhden kauden jälkeen takaisin. Forssell oli pitkään sivussa loukkaannuttuaan jälleen lokakuussa 2006.
Ura > Seurajoukkueura > Hannover 96 ja loukkaantumiset vaivana

Keväällä 2007 Forssellin huhuttiin siirtyvän takaisin Bundesliigaan Hannover 96:n riveihin. Siirto toteutui lopulta kauden 2007–2008 päätteeksi, kun Forssell teki seuran kanssa kolmivuotisen sopimuksen. Ensimmäinen kausi ei kuitenkaan mennyt odotusten mukaisesti: Forssell teki 30:ssä pelaamassaan ottelussa vain seitsemän maalia, joista kolme rangaistuspilkulta, ja Hannover jäi sarjassa yhdenneksitoista. Kauden 2009–2010 pilasivat jälleen loukkaantumiset. Jo kauden toisessa sarjaottelussa Forssell loukkasi jalkapöytänsä, mistä seurasi kahdeksan kuukauden sairausloma. Ensimmäisen kerran hän oli toipumisen jälkeen mukana kokoonpanossa huhtikuussa 2010 Hannoverin kakkosjoukkueen kohdattua Regionalligan ottelussa Plauenin. Hannoverin valmentaja Mirko Slomka lupaili kentille palanneelle Forssellille merkittävää roolia myös ykkösjoukkueessa.
Kauden päätyttyä kesällä 2010 Hannover ilmoitti Forssellin olevan vapaa siirtymään pois seurasta ilman siirtokorvausta. Ainakin itävaltalainen Rapid Wien teki hänelle tarjouksen, mutta Forssell itse kieltäytyi allekirjoittamasta sopimusta Rapidin kanssa. Mediassa kieltäytymisen syyn arveltiin olevan itävaltalaisseuran taloudellisesti heikompi tarjous Hannoverin edelleen jatkuvan sopimuksen perusteella maksamaan palkkaan verrattuna. Kaudella 2010–2011 Forssellin peliaika jäi jälleen pieneksi Mohammed Abdellaouen ja Didier Ya Konanin oltua ensisijaisia vaihtoehtoja hyökkääjiksi. Maaliskuussa 2011 Forssell vahvisti, ettei hän ole jatkamassa sopimustaan Hannoverin kanssa, vaan aikoo vaihtaa seuraa kauden päätteeksi.
Ura > Seurajoukkueura > Leeds United

Kesäkuussa 2011 Forssellin huhuttiin neuvottelevan Englannin mestaruussarjan Burnleyn kanssa. Heinä-elokuussa hän harjoitteli vajaan kahden viikon ajan samassa sarjassa pelaavan West Ham Unitedin kanssa, mutta kokeilujakso ei johtanut sopimukseen. Forssell allekirjoitti 8. syyskuuta 2011 yksivuotisen sopimuksen niin ikään Englannin mestaruussarjaa pelaavan Leeds Unitedin kanssa. Toukokuussa 2012 seura tiedotti, ettei se tee Forssellin kanssa jatkosopimusta. Toukokuussa Forssell kävi jälleen polvioperaatiossa, josta toivottuaan hän liittyi HJK:n harjoitusrinkiin. Elokuussa Forssellin uutisoitiin olevan kreikkalaisen Asteras Tripolisin kiinnostuksen kohteena. Hänen asioitaan hoitavan Erkki Alajan mukaan Forssell on käynyt neuvotteluja uusien seuraehdokkaiden kanssa, mutta konkreettista kysyntää hänen palveluksilleen ei ole ollut. Lokakuussa Englannin ykkösliigan Notts Countyn manageri Keith Curle kertoi tiedustellensa Forssellin halukkuutta liittyä seuraan.
Ura > Seurajoukkueura > Paluu HJK:hon

Forssell palasi lopulta kaudeksi 2013 takaisin Suomeen, entiseen joukkueeseensa HJK:hon kaksivuotisella sopimuksella. HJK sai Forssellin lisäksi myös muita kokeneita maajoukkuepelaajia mukaan kauden joukkueeseensa, kun sekä Teemu Tainio että Mika Väyrynen siirtyivät joukkueeseen. Forssell avasi maalitilinsä Veikkausliigassa jo HJK:n kauden ensimmäisessä pelissä. Forssell teki näin uransa toisen Veikkausliiga-maalin ja samalla ensimmäisen liiga-maalin seurajoukkueelleen sitten vuoden 2009. Kaikkiaan Forssell teki kauden aikana 14 liigamaalia.
Ura > Seurajoukkueura > VfL Bochum

Forssell edusti kaudella 2014–2015 Saksan 2. Bundesliigassa pelaavaa VfL Bochumia. Hän pelasi kauden aikana 16 sarjaottelua, joissa teki kolme maalia. Forssell tuli kaikissa pelaamissaan otteluissa vaihdosta kentälle. Kesäkuussa 2015 Forssell ilmoitti kieltäytyneensä VfL Bochumin tekemästä jatkosopimustarjouksesta, koska ei kokenut urheilullisten tavoitteidensa täyttyvän seurassa. Kesällä 2015 Forssellin huhuttiin siirtyvän Englannin ykkösliigan Doncaster Roversiin. Hän liittyi heinäkuussa HJK:n harjoitusrinkiin tarkoituksenaan pitää kuntoaan yllä ennen seuraavaa siirtoaan.
Lokakuussa 2015 Forssell kävi leikkauksessa, jossa hänen oikeassa pohkeessaan ollut valtimon vaurio korjattiin. Forssell kertoi tammikuussa 2016 kuntoutuksen sujuneen hyvin ja liittyvänsä HJK:n harjoituksiin tammikuun lopussa.
Ura > Seurajoukkueura > HIFK

10. huhtikuuta 2017 Forssell teki yksivuotisen sopimuksen HIFK:n kanssa. Ennen sopimuksen tekoa hän oli harjoitellut HIFK:n kanssa jo joulukuusta 2016 lähtien. Forssell teki HIFK:n paidassa 8 maalia 25 ottelussa. Hän ilmoitti pelaajauransa lopettamisesta toukokuussa 2018.
Ura > Maajoukkueura

Maajoukkue-ensiesiintymisensä Forssell teki 9. kesäkuuta 1999 Moldovaa vastaan ja ensimmäisen maajoukkuemaalinsa Luxemburgia vastaan 28. helmikuuta 2001. Forssell oli mukana nuorten MM-kilpailuissa Argentiinassa vuonna 2001. Forssell pelasi myös alle 19-vuotiaiden EM-lopputurnauksessa Saksassa vuonna 2000, viimeistellen kolme maalia (kaksi avausottelussa Ranskaa vastaan sekä yhden Venäjää vastaan).
Forssell teki MM-karsinnoissa 2010 yhden maalin, rankkarista Azerbaidžania vastaan ja EM-karsinnoissa 2012 seitsemän maalia, ollen Suomen paras maalintekijä. Maaleista kolme syntyi 8–0-voitossa San Marinosta.
Ura > Valmennusura

Pelaajauran jälkeen Forssell suoritti UEFA:n A-lisenssin ja aloitti valmentamisen Helsingin Jalkapalloklubin B-junioreiden valmennusryhmässä. Syksyllä 2019 hänet valittiin HJK:n A-junioreiden päävalmentajaksi.
Ura > Tilastot > Kausikohtaiset tilastot

| Kausi | Seura | Sarja | O | M |
| --- | --- | --- | --- | --- |
| 1997 | HJK |  Veikkausliiga | 1 | 0 |
| 1998 | HJK |  Veikkausliiga | 16 | 1 |
| 1998–1999 | Chelsea |  Valioliiga | 10 | 1 |
| 1999–2000 | Chelsea |  Valioliiga | 0 | 0 |
| 1999–2000 | Crystal Palace |  1. divisioona | 13 | 3 |
| 2000–2001 | Crystal Palace |  1. divisioona | 39 | 13 |
| 2001–2002 | Chelsea |  Valioliiga | 22 | 4 |
| 2002–2003 | Chelsea |  Valioliiga | 0 | 0 |
| 2002–2003 | Borussia Mönchengladbach |  Bundesliiga | 16 | 7 |
| 2003–2004 | Chelsea |  Valioliiga | 0 | 0 |
| 2003–2004 | Birmingham City |  Valioliiga | 32 | 17 |
| 2004–2005 | Birmingham City |  Valioliiga | 4 | 0 |
| 2004–2005 | Chelsea |  Valioliiga | 1 | 0 |
| 2005–2006 | Birmingham City |  Valioliiga | 27 | 3 |
| 2006–2007 | Birmingham City |  Mestaruussarja | 8 | 1 |
| 2007–2008 | Birmingham City |  Valioliiga | 30 | 9 |
| 2008–2009 | Hannover 96 |  Bundesliiga | 30 | 7 |
| 2009–2010 | Hannover 96 |  Bundesliiga | 2 | 0 |
| 2009–2010 | Hannover 96 II |  Regionalliga Nord | 1 | 0 |
| 2010–2011 | Hannover 96 |  Bundesliiga | 12 | 0 |
| 2011–2012 | Leeds United |  Mestaruussarja | 15 | 0 |
| 2013 | HJK |  Veikkausliiga | 27 | 14 |
| 2014 | HJK |  Veikkausliiga | 17 | 7 |
| 2014–2015 | VfL Bochum |  2. Bundesliiga | 16 | 3 |
| 2016 | HJK |  Veikkausliiga | 19 | 3 |
| 2017 | HIFK |  Veikkausliiga | 25 | 8 |
| Yhteensä | Yhteensä | Yhteensä | 383 | 101 |
Ura > Tilastot > Sarjakohtaiset tilastot

| Sarja | O | M |
| --- | --- | --- |
|  Valioliiga | 126 | 34 |
|  Mestaruussarja | 75 | 17 |
|  Bundesliiga | 60 | 14 |
|  2. Bundesliiga | 16 | 3 |
|  Regionalliga | 1 | 0 |
|  Veikkausliiga | 105 | 33 |
Ura > Saavutukset

Suomen mestaruus 1997, 2013
Suomen vuoden poikapelaaja 1996, 1997, 1998
Yksityiselämä

Forssellin isosisko Christina Forssell pelasi pitkään HJK:ssa ja Suomen naisten maajoukkueessa, ja myös isä Bengt Forssell pelasi aikanaan pääsarjatasolla. Mikael Forssellin urasta on ilmestynyt hänen yhdessä Erkki Alajan kanssa kirjoittamansa kirja Vielä yksi maali (Teos, 2007).
Forssell opiskelee etänä urheilujohtamisen alempaa korkeakoulututkintoa tanskalaisessa University College Nordjyllandissa. Hän on harjoittanut asuntosijoittamista vuodesta 1999 lähtien.
Forssell on ollut julkisuudessa myös naissuhteidensa vuoksi. Syksyllä 2008 hänen uutisoitiin pettäneen silloista tyttöystäväänsä, pika-aitajuoksija Annimari Kortetta myöhemmin Big Brother -kilpailijana tunnetuksi tulleen Henna Kalinaisen kanssa. Forssell on yhdistetty julkisuudessa myös muotialan yrittäjä Sini Helmeen, niin ikään Big Brother -ohjelmasta tuttuun Saranna Ehrnroothiin ja näyttelijä–malli Laura Lagercrantziin.
23. elokuuta 2013 Forssell kihlautui Metti Lukkarilan kanssa. He asuvat yhdessä Forssellin 262 neliön asunnossa Helsingin Kaivopuistossa. Heidän esikoisensa, Lilia-niminen tyttö, syntyi toukokuussa 2014. Naimisiin Forssell ja Lukkarila menivät 9. elokuuta 2014 Helsingin Johanneksenkirkossa. Heidän toinen lapsensa, Lucas Mikael -niminen poika, syntyi elokuussa 2016 ja kolmas, nyt poika, elokuussa 2022.
Forssell teki cameoroolin vuoden 2005 elokuvassa FC Venus. Hän on esiintynyt myös rap-artisti Spektin ”Teen mitä haluun”- ja HJK:n joukkuetoverinsa Nikolai Alhon ”Standing Right Here” -musiikkivideoilla.
Aiheesta muualla

Kuvia tai muita tiedostoja aiheesta Mikael Forssell Wikimedia Commonsissa
Forssellin profiili Palloliiton sivustolla (Arkistoitu – Internet Archive)
Forssellin profiili ESPNsoccernet-sivustolla (Arkistoitu – Internet Archive) (englanniksi)
”Maalinhimoinen Miklu Forssell”, haastattelu Ylen Elävässä arkistossa
| --- | --- |
Auktoriteettitunnisteet: Henkilöt :  Uppslagsverket Finland
Guanciale

Guanciale
Guanciale on perinteisesti savustamaton italialainen, pekonia muistuttava suolattu liha, joka valmistetaan sian poskesta.
Porsaan poski maustetaan suolalla, pippurilla ja muilla mausteilla, ja sitä kypsytetään kolmen kuukauden ajan.
Guancialea käytetään perinteisesti pasta amatriciana- ja pasta carbonara -resepteissä Keski-Italiassa Umbrian ja Latiumin alueilla.
Aiheesta muualla

Recipe for guanciale with detailed photos and text at The Morning News
Recipe for homemade guanciale (Arkistoitu – Internet Archive)
Atso Hämäläinen

Atso Stefan Hämäläinen on suomalainen muusikko ja kitaristi. Hän on soittanut useissa yhtyeissä.
Hämäläisen luotsaamista yhtyeistä Atso & The Rubens lienee tunnetuin. Hän toimii yhtyeen laulajana ja toisena kitaristina. Yhtye on kiertänyt estradeja ympäri Suomen, mutta vuonna 2022 ilmoitti jäävänsä määrittelemättömän pituiselle tauolle.
Hämäläinen on kertonut olleensa musiikin lomassa jo nuoresta pitäen. Hän on myös sanoittanut ja säveltänyt musiikkia kotimaisille artisteille.
Yhtyeet

Atso & The Rubens
This Is
Ahto Lahden Kampaamo
Mickiti
Atso Hämäläinen & Kotipoltto
Goljath
Aholanjärvi (Kuhmoinen)

| Aholanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°44′40″N, 25°03′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Pajulammiin 
Järvinumero:  14.262.1.018
Mittaustietoja
Pinnankorkeus:  121,6 m  
Pituus:  250 m  
Leveys:  150 m  
Rantaviiva:  0,694 km  
Pinta-ala:  2,723 ha  
Saaria:  ei saaria 
 fiAholanjärvi 
Aholanjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Järven pinta-ala on 2,7 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 700 metriä ja sen rannat ovat pääosin metsämaata. Järven itärannalla on talo, jolle tulee tie kaakosta.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Järven vedenpinnan korkeus on 121,6 metriä mpy. Sen lounaispäähän laskee yksi oja, joka tuo vettä Jyrkysjärvestä. Laskuoja lähtee järven itäpäästä ja laskee 1,2 kilometrin päässä Pajulammiin. Laskuojan pudotus on 3,8 metriä.
Historiaa

Vuoden 1966 peruskartassa järven ympäristössä oli peltoja, joista osa jatkui järven rantaan asti. Vuoteen 1986 mennessä osa pelloista oli metsittynyt ja peltoa oli enää järven lounais- ja kaakkoisrannoilla.
Alainen Sarkasjärvi

| Alainen Sarkasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°44′14″N, 25°02′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Jyrkysjärveen 
Järvinumero:  14.262.1.020
Mittaustietoja
Pinnankorkeus:  141,5 m  
Pituus:  680 m  
Leveys:  160 m  
Rantaviiva:  1,513 km  
Pinta-ala:  5,446 ha  
Saaria:  ei saaria 
 fiAlainen Sarkasjärvi 
Alainen Sarkasjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Järven pinta-ala on 5,4 hehtaaria, se on 700 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä ja rannat ovat metsämaata. Kaakkoisrannalla on yksi vapaa-ajan asunto, jolle tulee tie idästä.
Vesistösuhteet

Alainen Sarkasjärvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Järven vedenpinnan korkeus on 141,5 metriä mpy. Sen länsipäähän laskee Kolmikouraisesta tuleva oja ja eteläpäähän Sarkasjärvestä tuleva oja. Alaisen Sarkasjärven laskuoja lähtee järven pohjoispäästä ja laskee 550 metrin päässä Jyrkysjärveen. Laskuojan pudotus on 18,8 metriä.
Historiaa

Vuoden 1966 peruskartassa Alainen Sarkasjärvi oli autio ja siihen laski myös Ahvenjärvestä tuleva oja. Vuoteen 1986 mennessä järvelle oli rakennettu talo ja Ahvenjärvestä tuleva oja laski Alaisen Sarkasjärven laskuojaan.
Jyrkysjärvi (Kuhmoinen)

| Jyrkysjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°44′38″N, 25°02′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arvajanjoen valuma-alue (14.26)
Laskuoja:  oja Aholanjärveen 
Järvinumero:  14.262.1.019
Mittaustietoja
Pinnankorkeus:  122,7 m  
Pituus:  440 m  
Leveys:  250 m  
Rantaviiva:  1,134 km  
Pinta-ala:  7,011 ha  
Saaria:  ei saaria 
 fiJyrkysjärvi 
Jyrkysjärvi on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa

Jyrkysjärven pinta-ala on 7,0 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria ja järven rantaviivan pituus on 1,1 kilometriä. Jyrkysjärven rannat ovat suurelta osin metsämaata, mutta itärannalla on myös peltoja. Koillisrannalla on yksi vapaa-ajan asunto ja järven kaakkoispuolella on asutusta. Jyrkysenkulman ja Ouninpohjan kylien välinen tie kulkee Jyrkysjärven eteläpuolelta.
Vesistösuhteet

Jyrkysjärvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Järven vedenpinnan korkeus on 122,7 metriä mpy. Jyrkysjärveen laskee kaksi ojaa, joista toinen tuo vettä Alaisesta Sarkasjärvestä ja Ahvenjärvestä. Jyrkysjärven laskuoja lähtee sen itäpäästä ja laskee 700 metrin päässä Aholanjärveen. Laskuojan pudotus on 1,1 metriä.
Historiaa

Vuoden 1966 peruskartassa Jyrkysjärven länsi- ja itärannoilla oli peltoa. Lisäksi Ahvenjärvi ei laskenut suoraan Jyrkysjärveen, vaan se laski siihen Alaisen Sarkasjärven kautta. Vuoteen 1986 mennessä Ahvenjärven laskuoja oli muuttunut siten, että se yhtyi Alaisen Sarkasjärven laskuojaan ja laski sitä pitkin suoraan Jyrkysjärveen.
Lillafüred

Lillafüredin vesiputous
Lillafüred on Koillis-Unkarissa Borsod-Abaúj-Zemplénin läänissä sijaitseva taajama, joka kuuluu hallinnollisesti Miskolcin kaupunkiin. Lillafüred sijaitsee Bükk-vuoristossa usean kilometrin päässä varsinaisesta kaupungista. Se on turistikohteena merkittävä.lähde?
Historia

Lillafüredin maisemaan olennaisesti kuuluva Hámori-järvi syntyi vuonna 1813, kun kahden puron, Garadnan ja Szinvan yhtymäkohtaan rakennettiin pato varmistamaan alempana sijaitsevan Felsőhámorin metallinvalmistajille vesivoiman saanti.lähde?
Kun kreivi András Bethlen kävi 1890-luvulla Lillafüredissä ja näki Hámori-järven upean maiseman, hän päätti, että järven läheisyyteen pitäisi rakentaa hallituksen lomanviettopaikka. Vuonna 1920 Unkarin valtionpäämies Miklós Horthy nimesi kreivi István Bethlenin pääministeriksi, ja tämä lopulta rakennutti Lillafürediin Palota-hotellin. Siitä lähtien Lillafüred on ollut suosittu matkailukohde.lähde?
Nähtävyydet > Palota-hotelli

Kálmán Luxin suunnittelema uusrenessanssityylinen Palota-hotelli rakennettiin vuosina 1927–1930. Eräs hotellin ravintoloista on Mátyás-sali, joka muutettiin lähimenneisyydessä renessanssityyliseksi. Sen lyijylasit kuvaavat Unkarin historiallisia linnoja. Hotellin lähellä Szinva-puron yläjuoksun suunnassa on suuri puistomainen alue, jossa on kasvitieteellisiä harvinaisuuksia.lähde?
Nähtävyydet > Riippuva puutarha

Koska Palota-hotelli rakennettiin jyrkän rinteen harjalle, päätettiin rakenteen vahvistamiseksi rakentaa sen ympärille terassimainen puistokäytäväjärjestelmä tukimuureineen. Täällä voi nähdä Anna-luolan, Attila Józsefin patsaan, maan korkeimman vesiputouksen (20 metriä) sekä muistopatsaan arkkiherttua Istvánin vierailusta. Riippuva puutarha rajautuu kahden puolen Szinva- ja Garadna-puroihin, ja sen päällä kohoaa hotelli.lähde?
Nähtävyydet > Lillafüredin vuoristorautatie

Metsänhoitajat rakensivat 1920-luvulla kapearaiteisen pienoisrautatien kuljetustarkoituksiin. Nykyään sitä käyttävät yksinomaan turistit. 14 kilometriä pitkän radan päätepysäkit ovat Garadnassa ja Miskolcissa Kiliánin kaupunginosassa, ja tällä välillä juna pysähtyy Lillafüredissä. Tilauksesta juna kulkee myös radan toiseen sivuhaaraan.lähde?
Nähtävyydet > Luolat

Palota-hotellin läheisyydessä sijaitsevalla kolmella luolalla on kullakin oma erityispiirteensä.
Anna-luolasta löytyvä kalkkikivi on travertiinia. Travertiiniin on jäänyt osia muinaisista kasveista, mikä tekee luolasta harvinaisuuden.lähde?
István-luola on lähiympäristön suurin tippukiviluola. Eräissä sen saleista hoidetaan hengityselinsairaita.lähde?
Szeleta-luolaan mentäessä on noustava Lillafüredistä mäkeä ylöspäin. Kaivauksissa sieltä löydettiin yli satatuhatta vuotta vanhoja kivestä hakattuja työkaluja, joiden käyttäjät nimettiin luolan mukaan Szeleta-kulttuuriksi.lähde?
Nähtävyydet > Hámori-järvi

Järvi syntyi 1800-luvun alussa, kun Szinva- ja Garadna-purot padottiin metallinvalmistusta varten. Järvi on puolitoista kilometriä pitkä ja paikoitellen melko syvä. Kesällä järvellä voi kulkea soutuveneellä tai polkuveneellä, joita vuokrataan rannassa. Järven rannalla toimii Neptun-sukellusseura. Järven toisella rannalla kulkee autotie Bánkútin suuntaan ja toisella puolella kulkee luontopolku.lähde?
Nähtävyydet > Myllärin kallio

Myllärin kallio sijaitsee Hámorin laakson laidalla, ja sen päällä kohoaa puuristi. Kallioon liitetään kaksi legendaa. Toisen mukaan kallio sai nimensä siitä, että köyhä myllärinuorukainen ja rikkaan myllärin tytär hyppäsivät sieltä kuolemaansa, koska eivät voineet saada toisiaan. Toisen mukaan kalliolta hyppäsi vanha mylläri saatuaan tietää, että hänen nuori vaimonsa pettää häntä.lähde?
Nähtävyydet > Fehérkőlápa

Fehérkőlápa tarkoittaa suurin piirtein "valkoisen kiven suota". Tämä Lillafürediä ympäröivän laakson kaakkoisosassa sijaitseva alue sai nimensä siellä sijaitsevasta kalliosta, josta on näköalat, sekä läheisestä rapakosta. Alueella on majatalo (kotisivu unkariksi). Täältä Bükkszentkeresztin suuntaan lähdettäessä on laaja aukea retkialue.lähde?
Nähtävyydet > Kalanviljelylaitos

Garadnan laaksossa muutaman kilometrin päässä Lillafüredistä kasvatetaan taimenia. Kalanviljelyn mahdollistaa runsasvetinen lähde. Vierailijat voivat syödä täällä tuoreena paistettua taimenta, ja kalaa voi ostaa täältä myös mukaan. Samanlainen laitos on myös Szalajkan laaksossa.lähde?